 Awọn ti wọn gbẹsẹ le asunwọn owo wọn nitori iwọde SARS lẹtọọ ati gba ile-ẹjọ lọ- Akeredolu : Gomina Rotimi Akeredolu ti gba awọn to ṣe agbatẹru fun iwọde SARS ti wọn ṣe kọja nimọran lati gba ile-ẹjọ lọ lori asunwọn owo wọn ti banki apapọ gbẹsẹ le.Akeredolu sọrọ yii nigba to n kopa lori eto ori tẹlifisan kan laaarọ Ọjọruu, Wẹsidee, ọsẹ yii.Alaga awọn gomina Guusu Iwọ-Oorun orilẹ-ede yii ọhun ni bo tilẹ jẹ pe ile-ẹjọ lo fun banki apapọ laṣẹ lori awọn asunwọn ti wọn gbẹsẹ le, sibẹ, gbogbo awọn tọrọ kan naa lẹtọọ labẹ ofin la ti pẹjọ ta ko igbesẹ ọhun.O ni ọpọ igba ni wọn n gbẹsẹ le asunwọn awọn oloṣelu kan lorilẹ-ede yii, ti ile-ẹjọ si n ba wọn yanju rẹ niwọn igba ti wọn ba ti ṣalaye ọna ti owo naa gba de bẹ ati ohun ti wọn fẹẹ fi ṣe. 